รายงานการวิเคราะห์ผลการประเมินคุณธรรมและความโปร่งใสในการดำเนินการของหน่วยงานภาครัฐ (ITA)

สำนักงานศึกษาธิการจังหวัดนครสวรรค์ ปีงบประมาณ พ.ศ.2563

.............................................................

**1. หลักการและเหตุผล**

 สำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ได้พัฒนาเครื่องมือประเมินเชิงบวกเพื่อเป็นมาตรการป้องกันการทุจริต และเป็นกลไกในการสร้างความตระหนักให้หน่วยงานภาครัฐมีการดำเนินงานอย่างโปร่งใสและมีคุณธรรม โดยใช้ชื่อว่า “การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA) ปัจจุบันการประเมินคุณธรรมและความโปร่งใสในการดำเนินงานของหน่วยงานภาครัฐ ได้ถูกกำหนดเป็นกลยุทธ์ที่สำคัญของยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560-2564) ซึ่งถือเป็นการยกระดับให้การประเมินคุณธรรมและความโปร่งใสในการดำเนินงานของหน่วยงานภาครัฐให้เป็น มาตรการป้องกันการทุจริตเชิงรุก ที่หน่วยงานภาครัฐทั่วประเทศจะต้องดำเนินการ โดยมุ่งหวังให้หน่วยงานภาครัฐเข้ารับการประเมิน ได้รับทราบผลการประเมินและแนวทางในการพัฒนาและยกระดับหน่วยงานในด้านคุณธรรมและความโปร่งใสในการดำเนินงานได้อย่างเหมาะสม ในปีงบประมาณ พ.ศ. 2563 สำนักงานปลัดกระทรวงศึกษาธิการ ได้มีการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA) สำหรับสำนักงานศึกษาธิการภาคและสำนักงานศึกษาธิการจังหวัด ตามแบบการเปิดเผยข้อมูลสาธารณะ (Open Data Integrity and Transparency Assessment: OIT) ประกอบด้วยตัวชี้วัดที่ 9 เรื่องการเปิดเผยข้อมูล และตัวชี้วัดที่ 10 เรื่องการป้องกันการทุจริต ซึ่งมีวัตถุประสงค์เพื่อประเมินผลระดับการเปิดเผยข้อมูลต่อสาธารณะของหน่วยงาน เพื่อให้ประชาชนสามารถเข้าถึงได้บนเว็บไซต์ของหน่วยงานและนำผลการประเมินไปพัฒนาและยกระดับการดำเนินงานในส่วนที่เกี่ยวข้องต่อไป

**2. ผลการประเมินคุณธรรมและความโปร่งใสในการดำเนินงานของสำนักงานศึกษาธิการจังหวัดนครสวรรค์**

 ผลการประเมินคุณธรรมและความโปร่งใสในการดำเนินงานของสำนักงานศึกษาธิการจังหวัดนครสวรรค์ มีผลการประเมินคุณธรรมและความโปร่งใส ตัวชี้วัดที่ 9 เรื่องการเปิดเผยข้อมูล และตัวชี้วัดที่ 10 เรื่องการป้องกันการทุจริต มีค่าเฉลี่ยเท่ากับ 74.36 ซึ่งถือว่ามีคุณธรรมและความโปร่งใสในการดำเนินงานระดับ C (ระดับ AA มีค่าคะแนนระหว่าง 95-100, ระดับ A มีค่าคะแนนระหว่าง 85-94.99, ระดับ C มีค่าคะแนนระหว่าง 65.00-74.99)

ตารางที่ 1 แสดงคะแนนผลการประเมินคุณธรรมและความโปร่งสในการดำเนินงานของหน่วยงานภาครัฐ (ITA)

 ตัวชี้วัดที่ 9 การเปิดเผยข้อมูล ของสำนักงานศึกษาธิการจังหวัดนครสวรรค์ ประจำปีงบประมาณ

 พ.ศ.2563

|  |  |  |
| --- | --- | --- |
| ข้อที่ | ข้อมูล | ผลการประเมิน (ร้อยละ) |
| 1 | โครงสร้าง | 100 |
| 2 | ข้อมูลผู้บริหาร | 0 |
| 3 | อำนาจหน้าที่ | 100 |
| 4 | แผนยุทธศาสตร์หรือแผนพัฒนาหน่วยงาน | 100 |
| 5 | ข้อมูลการติดต่อ | 100 |
| 6 | กฎหมายที่เกี่ยวข้อง | 100 |
| 7 | ข่าวประชาสัมพันธ์ | 100 |
| 8 | Q&A | 100 |
| 9 | Social Network | 100 |
| 10 | แผนดำเนินงานประจำปี | 100 |
| 11 | รายงานการกำกับติดตามการดำเนินงานประจำปี รอบ 6 เดือน | 100 |
| 12 | รายงานผลการดำเนินงานประจำปี | 0 |
| 13 | คู่มือหรือมาตรฐานการปฏิบัติงาน | 100 |
| 14 | แผนการใช้จ่ายงบประมาณประจำปี | 100 |
| 15 | รายงานการกำกับติดตามการใช้จ่ายงบประมาณประจำปี รอบ 6 เดือน | 100 |
| 16 | รายงานผลการใช้จ่ายงบประมาณประจำปี | 0 |
| 17 | แผนการจัดซื้อจัดจ้างหรือแผนการจัดหาพัสดุ | 100 |
| 18 | ประกาศต่างๆเกี่ยวกับการจัดซื้อจัดจ้างหรือจัดหาพัสดุ | 100 |
| 19 | สรุปผลการจัดซื้อจัดจ้างหรือการจัดหาพัสดุรายเดือน | 100 |
| 20 | รายงานผลการจัดซื้อจัดจ้างหรือจัดหาพัสดุประจำปี | 100 |
| 21 | นโยบายการบริหารทรัพยากรบุคคล | 0 |
| 22 | การดำเนินการตามนโยบายการบริหารทรัพยากรบุคคล | 0 |
| 23 | หลักเกณฑ์การบริหารและพัฒนาทรัพยากรบุคคล | 0 |
| 24 | รายงานผลการบริหารและพัฒนาทรัพยากรบุคคลประจำปี | 0 |

|  |  |  |
| --- | --- | --- |
| ข้อที่ | ข้อมูล | ผลการประเมิน (ร้อยละ) |
| 25 | แนวปฏิบัติการจัดการเรื่องร้องเรียนการทุจริตและประพฤติมิชอบ | 0 |
| 26 | ช่องทางแจ้งเรื่องร้องเรียนการทุจริตและประพฤติมิชอบ | 100 |
| 27 | ข้อมูลเชิงสถิติเรื่องร้องเรียนการทุจริตและประพฤติมิชอบประจำปี | 0 |
| 28 | ช่องทางการรับฟังความคิดเห็น | 100 |
| 29 | การเปิดโอกาสให้เกิดการมีส่วนร่วม | 100 |
|  รวมเฉลี่ยตัวชี้วัดที่ 9 | 68.97 |

 จากตารางที่ 1 พบว่า คะแนนผลการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ตัวชี้วัดที่ 9 การเปิดเผยข้อมูล ของสำนักงานศึกษาธิการจังหวัดนครสวรรค์ ประจำปีงบประมาณ พ.ศ.2563 ในภาพรวมมีค่าเฉลี่ยร้อยละ 68.97 ประเด็นตามตัวชี้วัดส่วนใหญ่ (20 ข้อ) มีค่าร้อยละ 100 ส่วนประเด็นตามตัวชี้วัดที่มีค่า 0 (9 ข้อ) ได้แก่ ข้อที่ 2,12,16,21,22,23,24,25 และ 27

ตารางที่ 2 แสดงคะแนนผลการประเมินคุณธรรมและความโปร่งสในการดำเนินงานของหน่วยงานภาครัฐ (ITA)

 ตัวชี้วัดที่ 10 การป้องกันการทุจริต ของสำนักงานศึกษาธิการจังหวัดนครสวรรค์ ประจำปีงบประมาณ

 พ.ศ.2563

|  |  |  |
| --- | --- | --- |
| ข้อที่ | ข้อมูล | ผลการประเมิน (ร้อยละ) |
| 30 | เจตจำนงสุจริตของผู้บริหาร | 100 |
| 31 | การมีส่วนร่วมของผู้บริหาร | 100 |
| 32 | การประเมินความเสี่ยงการทุจริตประจำปี | 100 |
| 33 | การดำเนินการเพื่อจัดการความเสี่ยงการทุจริต | 100 |
| 34 | การเสริมสร้างวัฒนธรรมองค์กร | 100 |
| 35 | แผนปฏิบัติการป้องกันการทุจริต | 100 |
| 36 | รายงานการกำกับติดตามการดำเนินการป้องกันการทุจริตประจำปี รอบ 6 เดือน | 100 |
| 37 | รายงานผลการดำเนินการป้องกันการทุจริตประจำปี | 100 |
| 38 | มาตรการส่งเสริมคุณธรรมและความโปร่งใสภายในหน่วยงาน | 100 |
| 39 | การดำเนินการตามมาตรการส่งเสริมคุณธรรมและความโปร่งในภายในหน่วยงาน | 0 |
|  รวมเฉลี่ยตัวชี้วัดที่ 10 | 90.00 |

 จากตารางที่ 2 พบว่า คะแนนผลการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ตัวชี้วัดที่ 10 การป้องกันการทุจริต ของสำนักงานศึกษาธิการจังหวัดนครสวรรค์ ประจำปีงบประมาณ พ.ศ.2563 ในภาพรวมมีค่าเฉลี่ยร้อยละ 90.00 ประเด็นตามตัวชี้วัดส่วนใหญ่ (9 ข้อ) มีค่าร้อยละ 100 ส่วนประเด็นตามตัวชี้วัดที่มีค่า 0 (1 ข้อ) ได้แก่ ข้อที่ 39

ตารางที่ 3 แสดงคะแนนผลการประเมินคุณธรรมและความโปร่งใสในการดำเนินงานของหน่วยงานภาครัฐ(ITA)

 ในภาพรวม ตัวชี้วัดที่ 9 การเปิดเผยข้อมูล และ ตัวชี้วัดที่ 10 การป้องกันการทุจริต ของสำนักงาน

 ศึกษาธิการจังหวัดนครสวรรค์ ประจำปีงบประมาณ พ.ศ.2563

|  |  |  |  |  |  |
| --- | --- | --- | --- | --- | --- |
| ประเด็นตามตัวชี้วัดทั้งสิ้น | ร้อยละของคะแนนตามประเด็นตัวชี้วัดแต่ละข้อ | รวมคะแนนเต็ม | คะแนนจากผลการประเมิน | คิดเป็นร้อยละ | แปลผลระดับ |
| 39 | 100 | 3900 | 2900 | 74.36 | C |

 จากตารางที่ 3 พบว่า คะแนนผลการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ในภาพรวมของสำนักงานศึกษาธิการจังหวัดนครสวรรค์ ประจำปีงบประมาณ พ.ศ.2563 มีค่าเท่ากับ 74.36

 **เกณฑ์การแปลผล**

 ระดับ AA 95-100 คะแนน

 ระดับ A 85-94.99 คะแนน

 ระดับ B 75-84.99 คะแนน

 ระดับ C 65-74.99 คะแนน

 ระดับ D 55-64.99 คะแนน

 ระดับ E 50-54.99 คะแนน

 ระดับ F 0-49.99 คะแนน

**3. การวิเคราะห์ข้อมูล**

 สำนักงานศึกษาธิการจังหวัดนครสวรรค์ ได้นำผลการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA) ประจำปีงบประมาณ 2563 เพื่อนำผลไปหาจุดแข็ง จุดอ่อน ประเด็นเร่งพัฒนา แนวทางการนำไปสู่การปฏิบัติ และกำหนดมาตรการเพื่อให้เกิดประสิทธิภาพ ดังนี้

 3.1 จุดแข็ง (ตัวชี้วัดที่ได้คะแนนมากกว่าร้อยละ 95)

 จุดแข็งตัวชี้วัดที่ 9 ได้แก่การเปิดเผยข้อมูล โครงสร้าง อำนาจหน้าที่ แผนยุทธศาสตร์หรือแผนพัฒนาหน่วยงาน ข้อมูลการติดต่อ กฎหมายที่เกี่ยวข้อง ข่าวประชาสัมพันธ์ Q&A Social Network แผนดำเนินงานประจำปี รายงานการกำกับติดตามการใช้จ่ายงบประมาณประจำปี รอบ 6 เดือน แผนการจัดซื้อจัดจ้างหรือแผนการจัดหาพัสดุ ประกาศต่างๆ เกี่ยวกับการจัดซื้อจัดจ้างหรือจัดหาพัสดุ สรุปผลการจัดซื้อจัดจ้างหรือการจัดหาพัสดุรายเดือน รายงานผลการจัดซื้อจัดจ้างหรือจัดหาพัสดุประจำปี ช่องทางแจ้งเรื่องร้องเรียนการทุจริตและประพฤติมิชอบ ช่องทางการรับฟังความคิดเห็น และการเปิดโอกาสให้เกิดการมีส่วนร่วม

 ส่วนตัวชี้วัดที่ 10 ได้แก่ เจตจำนงสุจริตของผู้บริหาร การมีส่วนร่วมของผู้บริหาร การประเมินความเสี่ยงการทุจริตประจำปี การดำเนินการเพื่อจัดการความเสี่ยงการทุจริต การเสริมสร้างวัฒนธรรมองค์กร แผนปฏิบัติการป้องกันการทุจริต รายงานการกำกับติดตามการดำเนินการป้องกันการทุจริตประจำปี รอบ 6 เดือน รายงานผลการดำเนินการป้องกันการทุจริตประจำปี และมาตรการส่งเสริมคุณธรรมและความโปร่งใสภายในหน่วยงาน

 3.2 จุดอ่อน (ตัวชี้วัดที่ได้คะแนน 0)

 ตัวชี้วัดที่ 9 ได้แก่ ข้อมูลผู้บริหาร รายงานผลการดำเนินงานประจำปี 2562 รายงานผลการใช้จ่ายงบประมาณประจำปี 2562 นโยบายการบริหารทรัพยากรบุคคล การดำเนินการตามนโยบายการบริหารทรัพยากรบุคคล หลักเกณฑ์การบริหารและพัฒนาทรัพยากรบุคคล รายงานผลการบริหารและพัฒนาทรัพยากรบุคคลประจำปี แนวปฏิบัติการจัดการเรื่องร้องเรียนการทุจริตและประพฤติมิชอบ และข้อมูลเชิงสถิติเรื่องร้องเรียนการทุจริตและประพฤติมิชอบประจำปี

 สำหรับตัวชี้วัดที่ 10 ได้แก่ การดำเนินการตามมาตรการส่งเสริมคุณธรรมและความโปร่งในภายในหน่วยงาน

 **ปัญหา อุปสรรค และข้อเสนอแนะ**

 **ปัญหา อุปสรรค**

1. บุคลากรยังขาดรู้ความเข้าใจในการจัดทำข้อมูลเพื่อเปิดเผยข้อมูลต่อสาธารณะทางเว็บไซต์ของสำนักงานศึกษาธิการจังหวัดนครสวรรค์
2. เว็บไซต์การเปิดเผยข้อมูล ITA ของสำนักงานศึกษาธิการจังหวัดนครสวรรค์ยังขาดความเป็นระบบ ทำให้สืบค้นข้อมูลได้ยาก

**ข้อเสนอแนะ**

1. แต่งตั้งผู้รับผิดชอบจัดทำข้อมูลในแต่ละประเด็นตามตัวชี้วัดที่ 9 และตัวชี้วัดที่ 10

ประจำปีงบประมาณ พ.ศ.2564

1. ให้ผู้รับผิดชอบจัดทำข้อมูลศึกษาการจัดทำข้อมูล OIT จากเว็บไซต์ของสำนักงานศึกษาธิการจังหวัดที่ได้คะแนนประเมิน ITA ระดับ AA เช่น สำนักงานศึกษาธิการจังหวัดตราด เป็นต้น
2. ให้ผู้รับผิดชอบจัดทำข้อมูล OIT ประจำปีงบประมาณ พ.ศ.2564 ส่งข้อมูลให้ผู้ดูแลเว็บไซต์ของสำนักงานศึกษาธิการจังหวัดนครสวรรค์ให้ทันเวลาที่กำหนด
3. มอบหมายให้ผู้ดูแลเว็บไซต์ของสำนักงานศึกษาธิการจังหวัดเผยแพร่ข้อมูล OIT ในปีงบประมาณ 2564 อย่างเป็นระบบ สามารถสืบค้นได้ง่าย และทันเวลาตามที่ศูนย์ปฏิบัติการต่อต้านการทุจริต กระทรวงศึกษาธิการกำหนด